Matreiðslumeistarinn Carl J. Johansen er hjartað í starfseminni en hann er mörgum að góðu kunnur fyrir snilldartakta þegar útbúa skal góða veislu . Enda hefur hann nálægt 40 ára reynslu sem matreiðslumaður og hefur því það yfirbragð sem reynslan ein getur gefið , hvort sem er að stjórna stórum veislum eða veita persónulega þjónustu í heimahúsi . Forsetar , þjóðhöfðingjar , ráðherrar og annað gott fólk hafa fengið að njóta matreiðslukunnáttu Carls , hér heima sem og erlendis . Matreiðsla Carls kristallast í skilningi á frábæru bragði , fersku hráefni og töfrandi framsetningu .